
REFERAT

privind aprobarea mutării activităţii şcolare a
 Liceului Teoretic „Nikolaus Lenau”




        Se supune spre analiză Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale – Compartiment Şcoli, privind aprobarea mutarii activităţii, LICEULUI TEORETIC „NIKOLAUS LENAU”, cu sediul în Timişoara, str. Gheorghe Lazăr nr. 2, pentru desfăşurarea temporară a activităţii de învăţământ a liceului. 
        Prin adresa nr. SC 2014-032126/28.11.2014, Liceul Teoretic „Nikolaus Lenau”, a solicitat sprijinul pentru mutarea activităţii şcolare în imobilul din Timişoara, Bv. Republicii, nr. 9, corpul „R” al Universităţii Politehnica Timişoara, etajele IV, V parţial şi VI în perioada 01.12.2014-31.12.2015. Având în vedere că în imobilul Liceului Teoretic Nikolaus Lenau situat pe str. Gheorghe Lazăr, nr. 2, se desfăşoară pe parcursul a 12 luni de implementare, lucrări pentru întreaga infrastructură a şcolii, cuprinse în proiectul „Reabilitarea, modernizarea, dezvoltarea şi echiparea infrastructurii educaţionale a Liceului Teoretic Nikolaus Lenau”, cu finanţare prin ADR Vest.
          Univesitatea Politehnica Timişoara, prin adresa nr. SC 2014-032746/05.12.2014 a transmis Hotărârea Consiliului de Administraţie al Universităţii Politehnica Timişoara nr. 56/02.12.2014, cu privire la desfăşurarea activităţii şcolare a Liceului Teoretic Nikolaus Lenau in corpul “R” al UPT situat in Timisoara, Bv. Republicii nr. 9, etajele IV, V partial si VI in perioada 01.12.2014-31.12.2015, in regim de comodat, cu plata utilitatilor si cheltuielilor de intretinere aferente, de catre unitatea scolara.

            Având în vedere cele expuse mai sus, supunem spre analiză şi aprobare Consiliului Local :
1. Aprobarea mutării activităţii LICEULUI TEORETIC „NIKOLAUS LENAU”,  pe perioada 01.12.2014-31.12.2015, în corpul “R” al Universităţii Politehnica Timişoara etajele IV, V partial şi VI, Bv. Republicii nr. 9.
2. Se aproba preluarea in folosinta gratuita de catre Liceul Teoretic „Nikolaus Lenau”,  pe perioada 01.12.2014-31.12.2015, a etajului IV, V partial si VI, din corpul „R” al Universitatii Politehnice Timisoara, Bv. Republicii nr. 9, in vederea desfasurarii activitatii LICEULUI TEORETIC „NIKOLAUS LENAU”.
3. Folosinta gratuita a spatiilor prevazute la art. 1 si 2, se va face in baza unui contract de comodat ce se va incheia intre Universitatea Politehnica Timisoara –Liceul Teoretic „Nikolaus Lenau”si va fi avizat de Municipiul Timisoara prin Primar.

